एक दिसा मिगेली बायल बांयचें लागी वोयलेले दुदणीक शिंपूक म्हणून गेल्लेले कडे साकून छडपड जावनु धावनु आयली आनी मांचार पदको जावनु पडली. सुधा खरशेवनु धावनु येता दिकून हांव विस्मित जालों. कितें जालें म्हुण चोंवचाक हांव गेल्लों. तिजे लागी हांवें शिंपीन म्हुण सांगून सोडल्यां. जाल्यारीय माका कष्ट दींवका नाका म्हणून तीच शिंपता. आनी आतां कितें जालें म्हुण कळना! म्हणून हांव चोयतना तिजें तोंड भीवनु धवें जाल्यां. तिका उलोंवचाकय जायना. कितें जालें म्हुण हांवें निमगिलेल्याक ती जाप दीवनातिल्लें हातपाय करून दाकयता. धुम्मक्काले घराकडे बोट दाकयता. ती कायरीं कितें म्हणून सांगना देखून हांव थंय बांयचे लागी चोंवचाक गेल्लों.
हेरदूसा शिंपूक तिज्यान नज म्हणून हांवेंच शिंपलें. तेद्दुसय तांगेले वासरे कवड बंद आसा. ताजे हेरदूसाय तशीच.
हें कितें जालें, अशी आसप ना मू! हांवें आठयलें. आनी धुम्मक्काक समच नज बि वे? हांव तांगेले जनलाकडे चोयलों. गोपी भितरीच आसा म्हुण हांवें दिकलें. आज हो आफिसांतु गेल्लोना कित्या?
'व्हय म्हणे, पयरी चोंवचानिक ते धुम्मक्काक शें वर्षां जाल्यांय सरी दिसलें माका.' हें आयकून माका हासु आयलो.
